กรุงศรีส่งทริกเกอร์ลุยหุ้นต่อ
บลจ.กรุงศรี เฮ ทริกเกอร์เข้าเป้า 2 กองทุน ส่งกองใหม่ KFEQ4P41 ลุยหุ้นไทยต่อ เป้าผลตอบแทน 8% ภายใน 8 เดือน
22 ม.ค. 2556

บลจ.กรุงศรี เฮ ทริกเกอร์เข้าเป้า 2 กองทุน ส่งกองใหม่ KFEQ4P41 ลุยหุ้นไทยต่อ เป้าผลตอบแทน 8% ภายใน 8 เดือน
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทบริหารกองทุนทริกเกอร์เข้าเป้าพร้อมกัน 2 กองทุน ได้แก่ กองทุนเปิดกรุงศรีอิควิตี้ 8% ทริกเกอร์ 2 (KFEQ 82) และกองทุนเปิดกรุงศรี อิควิตี้ 8% ทริกเกอร์ 3 (KFEQ83) ได้ผลตอบแทน 8% ภายในเวลา 2 เดือน จากการลงทุนในตลาดหุ้นไทย
บริษัทจึงเสนอขายกองทุนเปิดกรุงศรีอิควิตี้ 4% พลัส 4% ทริกเกอร์ 1 (KFEQ4P41) ลงทุนหุ้นไทย อายุโครงการประมาณ 8 เดือน ระหว่างวันที่ 2125 ม.ค. 2556 ตั้งเป้าผลตอบแทนรวม 8% ในเวลา 8 เดือน โดยผู้ลงทุนจะรับผลตอบแทนครั้งที่ 1 เมื่อหน่วยลงทุนมีมูลค่าเพิ่มขึ้น 4% และรับผลตอบแทนเพิ่มอีก 4% เมื่อกองทุนมีมูลค่าหน่วยลงทุนตั้งแต่ 10.93 บาท
กองทุนมีนโยบายลงทุนหุ้นในตลาดหลักทรัพย์แห่งประเทศไทย โดยเฉลี่ยในรอบปีบัญชีไม่ต่ำกว่า 65% ของมูลค่าทรัพย์สินสุทธิของกองทุน โดยลงทุนในบริษัทจดทะเบียนที่มีผลประกอบการดีในระยะกลางถึงยาว
กองทุน KFEQ4P41 ตั้งเป้าจ่ายผลตอบแทนเมื่อหน่วยลงทุนมีมูลค่าเพิ่มขึ้นรวมกันประมาณ 8% กองทุนดังกล่าวมีจุดเด่นที่ผู้ลงทุนมีโอกาสรับผลตอบแทนเร็วขึ้นจากการรับซื้อคืนหน่วยลงทุนโดยอัตโนมัติ 2 ครั้ง ครั้งแรกเมื่อหน่วยลงทุนมีมูลค่าเพิ่มขึ้น 4% หรือเท่ากับ 10.40 บาท ณ วันในวันหนึ่ง หรือภายใน 5 วันทำการติดต่อกัน โดยบริษัทจะรับซื้อคืนหน่วยลงทุนอัตโนมัติในอัตราไม่น้อยกว่า 4% ของมูลค่าที่ตราไว้หรือ 0.40 บาทต่อหน่วย และครั้งที่ 2 อีก 4% เมื่อกองทุนมีมูลค่าหน่วยลงทุนตั้งแต่ 10.93 บาท ณ วันในวันหนึ่ง หรือภายใน 5 วันทำการติดต่อกัน และบริษัทจะรับซื้อคืนหน่วยลงทุนทั้งหมดของกองทุนโดยอัตโนมัติ”
นายฉัตรพี กล่าวว่า บริษัทมีมุมมองเป็นบวกต่อทิศทางของตลาดหุ้นไทยใน 12 เดือนข้างหน้า จากแนวโน้มเงินลงทุนทั่วโลกไหลเข้าตลาดหุ้นประเทศเกิดใหม่ แนวโน้มอัตราดอกเบี้ย นโยบายอยู่ในระดับต่ำไปอีก 23 ปีข้างหน้า ขณะที่กำไรบริษัทจดทะเบียนของไทยยังเติบโตดี
“บริษัทเชื่อมั่นว่าหุ้นไทยยังน่าสนใจ นักลงทุนควรปรับพอร์ตการลงทุนโดยเพิ่มน้ำหนักของการลงทุนในหุ้นกลุ่มเอเชียและตลาดเกิดใหม่เพิ่มมากขึ้นให้เหมาะสมกับระดับความเสี่ยงที่สามารถรับได้ เพื่อเพิ่มโอกาสการรับผลตอบแทนจากการลงทุน” นายฉัตรพี กล่าว